CELEX: 62020CN0524
Language: lt
Date: 2020-10-20 00:00:00
Title: Byla C-524/20: 2020 m. spalio 20 d. Městský soud v Praze (Čekijos Respublika) pateiktas prašymas priimti prejudicinį sprendimą byloje VÍTKOVICE STEEL, a.s. / Ministerstvo životního prostředí

2020 12 21   
            
            
               LT
            
            
               Europos Sąjungos oficialusis leidinys
            
            
               C 443/15
            
         
      2020 m. spalio 20 d.Městský soud v Praze (Čekijos Respublika) pateiktas prašymas priimti prejudicinį sprendimą byloje VÍTKOVICE STEEL, a.s. / Ministerstvo životního prostředí
      
      (Byla C-524/20)
      (2020/C 443/16)
      Proceso kalba: čekų
      
         Prašymą priimti prejudicinį sprendimą pateikęs teismas
      
      
         Městský soud v Praze
      
      
         Šalys pagrindinėje byloje
      
      
         Pareiškėja: VÍTKOVICE STEEL, a.s.
      
      
         Atsakovė: Ministerstvo životního prostředí
      
      
         Prejudiciniai klausimai
      
      
                  1.
               
               
                  Ar pagal 2011 m. balandžio 27 d. Komisijos sprendimo 2011/278/ES (1) 10 straipsnio 8 dalį, siejamą su šio sprendimo I priedu, reikalaujama suteikti nemokamus apyvartinius taršos leidimus 2013–2020 metų laikotarpiui įrenginiui, kuriame vykdomas procesas, kurio metu naudojamas deguoninis konverteris, kai pradinis išteklius yra skysta, anglies prisotinta geležis, tiekiama iš kito įrenginio, kuris priklauso kitam veiklos vykdytojui, jei yra užtikrinta, kad šiltnamio efektą sukeliančios dujos nebus skaičiuojamos du kartus ir kad apyvartiniai taršos leidimai išlydyto metalo produktui nebus suteikiami du kartus?
               
            
                  2.
               
               
                  Jeigu atsakymas į pirmąjį klausimą būtų neigiamas, ar 2011 m. balandžio 27 d. Komisijos sprendimo 2011/278/ES 10 straipsnio 8 dalis, siejama su šio sprendimo I priedu, išlydyto metalo produktui negalioja, nes prieštarauja Europos Parlamento ir Tarybos direktyvos 2003/87/EB 2 straipsnio 1 daliai, siejamai su šios direktyvos I priedu, arba yra nesuprantama?
               
            
                  3.
               
               
                  Jeigu atsakymas į antrąjį klausimą būtų teigiamas, ar dėl teisinio pagrindo išnykimo taip pat negalioja 2013 m. rugsėjo 5 d. Komisijos sprendimo 2013/448/ES (2) 1 straipsnio 1 dalis įrenginiui, kurio atpažinties numeris yra CZ-existing-CZ-52-CZ-0102–05?
               
            
                  4.
               
               
                  Jeigu atsakymas į pirmąjį klausimą būtų teigiamas, ar 2013 m. rugsėjo 5 d. Komisijos sprendimo 2013/448/ES 1 straipsnio 1 dalis ir 1 straipsnio 2 dalies trečia pastraipa įrenginio, kurio atpažinties numeris yra CZ-existing-CZ-52-CZ-0102–05, atžvilgiu turi būti aiškinamos taip, kad šios nuostatos leidžia išlydyto metalo produktui skirtus leidimus suteikti šiam įrenginiui remiantis nauju Čekijos Respublikos prašymu, jeigu bus užtikrinta, kad šiltnamio efektą sukeliančios dujos nebus skaičiuojamos du kartus ir kad apyvartiniai taršos leidimai nebus suteikiami du kartus?
               
            
                  5.
               
               
                  Jeigu atsakymas į ketvirtąjį klausimą būtų neigiamas, ar 2013 m. rugsėjo 5 d. Komisijos sprendimo 2013/448/ES 1 straipsnio 1 dalis įrenginio, kurio atpažinties numeris yra CZ-existing-CZ-52-CZ-0102–05, atžvilgiu negalioja, nes prieštarauja 2011 m. balandžio 27 d. Komisijos sprendimo 2011/278/ES 10 straipsnio 8 daliai, siejamai su šio sprendimo I priedu?
               
            
                  6.
               
               
                  Jeigu atsakymas į trečiąjį, ketvirtąjį ar penktąjį klausimą būtų teigiamas, kaip pagal ES teisę turi elgtis valstybės narės institucija, kuri pažeisdama ES teisę nesuteikė nemokamų apyvartinių taršos leidimų veiklos vykdytojui, kurio įrenginyje vykstančio proceso metu naudojamas deguoninis konverteris, jei šis įrenginys jau neeksploatuojamas, o laikotarpis, kuriam buvo išduoti leidimai, baigėsi?
               
            
         (1)  2011 m. balandžio 27 d. Komisijos sprendimas 2011/278/ES, kuriuo nustatomos suderinto nemokamo apyvartinių taršos leidimų suteikimo pagal Europos Parlamento ir Tarybos direktyvos 2003/87/EB 10a straipsnį pereinamojo laikotarpio Sąjungos taisyklės (OL L 130, 2011, p. 1).
      
         (2)  2013 m. rugsėjo 5 d. Komisijos sprendimas 2013/448/ES dėl nacionalinių įgyvendinimo priemonių, susijusių su nemokamų šiltnamio efektą sukeliančių dujų apyvartinių taršos leidimų suteikimu pereinamuoju laikotarpiu laikantis Europos Parlamento ir Tarybos direktyvos 2003/87/EB 11 straipsnio 3 dalies (OL L 240, 2013, p. 27).